Boek: Omvou deur genade | Maroela Media
Vandat ons ons oë soggens oopmaak totdat ons dit saans toemaak is die lewe 'n dolle gejaag. Dit is dus geen wonder dat ons soms uitgeput en totaal oorweldig voel en wonder hoe ons deur die volgende dag gaan kom nie.
Omvou deur genade moedig vroue aan om tot God te nader en die vrede van 'n toegewyde en standhoudende geloof te leer ken. Die 366 kort maar kragtige oordenkings spesiaal vir vroue op alle vlakke van die samelewing sal jou uitkyk op jou dag verander en jou die inspirasie gee wat jy so nodig het! Dalene Reyburn gesels in hierdie volkleur-dagboek oor temas soos gesindheid, vergenoegdheid, bemoediging, geloof, genade, hoop, vrede, gebed, verhoudings en geestelike groei.
Wees vandag die beste mens wat jy kan wees en vier die lewe! Sien die wonder in die alledaagse en leer om voluit en hartstogtelik vir God te leef terwyl jy omvou word deur sy genade.
Dalene Reyburn is 'n skrywer en spreker en deel weekliks oordenkings. Sy het 'n meestersgraad in toegepaste taalstudies en was 'n hoërskoolonderwyseres voordat sy heeltyds ma, skrywer en spreker geword het. Sy en haar man, Murray, en hulle twee seuns woon in Pretoria.